- Voluntari şi-a ales noul antrenor, după ce Nicolae Dică a fost demis
- Ilfovenii s-au înţeles cu Florin Pîrvu
Voluntari şi-a ales noul antrenor, după ce Nicolae Dică a fost demis. Ilfovenii s-au înţeles cu Florin Pîrvu, cel care recent s-a despărţit de Petrolul. Oficialii celor de la Voluntari au făcut anunţul.
Nicolae Dică a fost demis, după ce Voluntari a ajuns pe loc direct retrogradabil. Fostul antrenor al FCSB-ului a rezistat doar şapte meciuri pe banca ilfovenilor, timp în care nu a înregistrat nicio victorie.
Voluntari şi-a ales noul antrenor! Cine îl va înlocui pe Nicolae Dică
Bogdan Bălănescu, directorul general de la Voluntari, a făcut anunţul şi a confirmat faptul că Florin Pîrvu îl va înlocui pe Nicolae Dică: "Este adevărat, Florin Pârvu este noul nostru antrenor", a transmis oficialul echipei ilfovene.
Florin Pîrvu a rămas liber de contract săptămâna trecută, după ce s-a despărţit de Petrolul, echipă cu care a ratat calificarea în play-off. Pe banca celor de la Voluntari, Pîrvu va avea o misiune extrem de dificilă, salvarea de la retrogradare.
Voluntari ocupă penultimul loc, după ce în ultima etapă a sezonului regular a fost depăşită de Dinamo. Ilfovenii au 14 puncte după înjumătăţire, cu unul mai puţin faţă de "câini". De asemenea, sunt la două lungimi distanţă de locul care asigură rămânerea în Liga 1, loc ocupat de FCU Craiova.
Până să se înţeleagă cu Florin Pîrvu, oficialii celor de la Voluntari l-au ofertat şi pe Marius Şumudică. Antrenorul a dezvăluit că a refuzat oferta, însă nu exclude ca pe viitor să-i antreneze pe ilfoveni.
"Este adevărat că au fost discuții din partea celor de la Voluntari și Petrolul. Practic la Voluntari doar aș traversa strada și aș ajunge la stadion. Am refuzat pentru moment", a declarat Marius Şumudică, pentru digisport.ro.
Nicolae Dică, dat afară de FC Voluntari
Nicolae Dică a fost dat afară de FC Voluntari! Conducerea ilfovenilor a decis să îl schimbe pe Nicolae Dică după doar o lună de când acesta a preluat echipa.
Potrivit digisport.ro, Dică s-a despărţit deja de Voluntari. Echipa ilfoveană ar fi început deja să caute înlocuitor, dar ar fi primit refuzuri de la Marius Şumudică şi Liviu Ciobotariu.
Dică fusese numit oficial antrenor al lui FC Voluntari pe 31 ianuarie.
"Nu ştiu, asta aflaţi de la conducere (n.r. dacă mai are conducerea încredere în el). Vreau să câştigăm şi vedem ce va fi.
Mereu la fotbal e presiune, dar au fost şi alte echipe în România care au pierdut patru, cinci, şase meciuri consecutive, au prins şi pregătirea de vară, de iarnă, dar nu s-a pus problema să fie antrenorii schimbaţi. Eu am prins şi meciuri dificile", declara Nicolae Dică înainte de meciul cu U Cluj.
Dică nu a reuşit să o învingă nici pe U Cluj, iar conducerea ilfovenilor s-a hotărât că trebuie să producă un şoc la echipă înainte de startul play-off-ului. Voluntari e în prezent pe loc retrogradabil.